જોકે મહારાષ્ટ્ર કરતાં આંધ્રની સ્થિતિ થોડી જુદી છે. મહારાષ્ટ્રમાં એકલે હાથે સત્તા મેળવવાની ભાજપને ખાતરી થઈ છે. તે પછી શિવસેનાને ધીમે ધીમે નબળી પાડવામાં આવી છે. આંધ્રમાં ભાજપ એકલા હાથે લડી શકે તેવી સ્થિતિમાં નથી. જગન મોહન રાવ જેલમાંથી જામીન પર આવીને રેલીઓ કરે છે, પણ ભાજપ માત્ર તેના પર આધાર રાખીને આગળ વધી શકે નહીં. તેમના પરના ભ્રષ્ટાચારના કેસો લાલુ યાદવની જેમ લાંબે ગાળે નડતરરૂપ થાય તેવા છે. તેથી નાયડુ વધારે નારાજ ના થાય તે માટે પણ ભાજપ સાવચેત છે. તેથી જ ભાજપના રાષ્ટ્રીય અધ્યક્ષ અમિત શાહે જાતે નાયડુ સાથે વાતચીત કરીને તાત્કાલિક ગઠબંધન તૂટી ના જાય તેની કાળજી લીધી છે.